google/wiki40b huggingface dataset:
Asma binti Abu Bakar

Asma binti Abu Bakar merupakan anak kepada Sayidina Abu Bakar as-Siddiq. Adiknya Aishah binti Abu Bakar merupakan isteri kepada Nabi Muhammad S.A.W. Beliau berkahwin sebanyak dua kali dan suaminya yang terakhir adalah Zubair ibn Awwam yang mana hasil dari perkahwinan ini lahirlah seorang anaknya yang terkenal iaitu Abdullah ibn Zubair.

Jasa dan sumbangannya

Ketika Nabi Muhammad dan Saidina Abu Bakar bersembunyi di gua untuk melarikan diri daripada ancamana kaum Quraisy, beliaulah yang membekalkan makanan dan minuman kepada Nabi dan ayahnya. Kerana jasanya dia digelar Zatun Naqatain yang bermaksud "Yang Empunya Dua Tali Pinggang".

Bersama anaknya dan Hajjaj

Ketika anaknya, Abdullah bin Zubair meminta pendapat daripada beliau tentang keadaan anaknya yang sudah dikepung oleh tentera Bani Ummaiyyah, Asma memberi semangat kepada anaknya untuk terus berjuang. Asma' berkata kepada anaknya
"Hiduplah secara mulia, berjihadlah kamu kepada Allah dan matilah secara terhormat".
Lalu Abdullah ibn Zubair melancarkan serangan terakhir sehingga dia mati dibunuh oleh gabenor Bani Ummaiyyah iaitu Hajjaj ibn Yusuf. Beliau merasa bangga dengan kematian anaknya. Hajjaj mengarahkan mayat anaknya itu digantung dan disalib di atas tiang sebagai tanda penghinaan kepada Abdullah bin Zubair. Lalu Asma mengatakan:
"Bukankah sampai masanya pahlawan yang berdiri megah ini turun dari kudanya?"
Mendengar kata itu daripada Asma, maka Hajjaj merasa malu kerana dengan menaikkan mayat Abdullah ibn Zubair itu bermakna menaikkan martabat Abdullah itu sendiri dan orang ramai yang lalu lalang pasti akan mengutuk akan kekejaman Hajjaj. Lantas Hajjaj menurunkan mayat Abdullah dan menyerahkannya kepada ibunya Asma binti Abu Bakar.
Hospital de Órbigo

Hospital de Órbigo merupakan sebuah kawasan perbandaran di Sepanyol di León, di komuniti autonomi Castile dan León.
Marina de Cudeyo

Marina de Cudeyo merupakan sebuah kawasan perbandaran di Sepanyol di Cantabria, di komuniti autonomi Cantabria.
Sekolah Menengah Kebangsaan Padang Serai

Sejarah

Sekolah Menengah Kebangsaan Padang Serai terletak 2 km dari pekan Padang Serai dan 22 km dari bandar Kulim serta 25 km dari bandar Sungai Petani. Sekolah ini ditubuhkan pada 10 Januari 1965 dengan menumpang di Sekolah Rendah Jenis Kebangsaan (Cina) Shang Cheng, Padang Serai dengan 7 kelas ( 4 kelas Peralihan Bahasa Inggeris, 1 kelas Peralihan Bahasa Melayu dan 2 kelas Tingkatan 1). Jumlah guru pada masa itu sebanyak 14 orang iaitu pengetua, dua guru terlatih dan sebelas guru RTC.
Pada 11 Mac 1968, SMKPS telah berpindah ke bangunan baru yang terletak di kawasan Ladang Victoria. Pada permulaannya hanya terdapat dua buah blok sahaja dan keluasan tanahnya 15 ekar. Pada 7 Jun 1971, sekolah ini telah dirasmikan oleh YMM Tuanku Bendahara, YMM Tunku Abdul Malek Ibni Almarhum Sultan Badlishah, pemangku Sultan Kedah pada masa itu. Kelas Sains mula diadakan pada tahun 1980 dan kelas Tingkatan 6 Rendah pula diwujudkan pada tahun 1987, manakala kelas aliran agama Islam pula mula beroperasi pada tahun 1999 tetapi kelas ini telah dibubarkan mulai tahun 2007. Kepimpinan pengetua di sekolah ini dimulakan oleh En. G. Rajoo (1965-1972), Tn. Hj. Syed Ahmad b. Syed Yassin (1972-1977), Tn. Hj. Mansor b. Hj. Abd. Rahman (1977-1979), Tn. Hj. Abd. Halim b. Hj. Othman (1980-1982), En. Hamdan b. Muhd. Salleh (1983-1984), Tn. Hj. Ahmad Mukhtar b. Hj. Abdullah (1984-1992), Tn. Hj. Haris Fadzilah b. Mustafa (1992-1999), Pn. Hjh Rohani bt Said (2000-2005) dan Tn Hj. Mohd. Nor b. Othman (2005 – kini).
Jumlah pelajar sekolah ini ialah 974 orang dan stafnya terdiri daripada 74 orang iaitu 64 orang guru dan 10 orang kakitangan sekolah. Pelajar-pelajar SMKPS terdiri daripada kaum Melayu (35%), India (33%), Cina (30%) dan Siam ( 2%) .
Kini sudah 43 tahun usia SMKPS dan telah mengalami banyak perubahan sama ada dari segi fizikal mahupun persekitarannya. Asalnya hanya terdapat dua buah blok sahaja tetapi kini terdapat tujuh buah blok dan sebuah makmal komputer. Pada tahun 2008, pembinaan sebuah blok tambahan sedang dalam pembinaan.
Kejayaan SMKPS pada hari ini adalah hasil dan usaha semua kakitangan dan pelajar serta masyarakat sekeliling yang membantu memantapkan institusi SMKPS ke arah kecemerlangan.
Klings

Klings merupakan sebuah kawasan perbandaran terletak di daerah Wartburgkreis, Thüringen, Jerman.
Pekan Air Panas

Pekan Air Panas adalah sebuah pekan kecil dalam daerah Segamat. Pekan ini terkenal dan mendapat nama sempena air panas yang terdapat di sini. Terletak kira-kira 14 kilometer dari Pekan Labis melalui jalan raya persekutuan. Pekan ini juga dikenali sebagai Tenang (jangan keliru dengan Tenang Stesen, salah satu pekan lain di dalam daerah Segamat juga).
Majoriti penduduk di sini ialah kaum Cina dan juga komuniti masyarakat Melayu. Selain daripada itu juga disini terdapat beberapa perkampungan orang asli seperti Bekok dan juga di pekan ini terdapat ladang buah mata kucing yang banyak.
Kamojing

Poskod

Poskod yang digunakan di Kamojing adalah 41373. Terdapat buah desa di dalam daerah kecamatan Cikampek.
Kecekapan bahan api

Kecekapan bahan api dalam mikrograviti

Bagaimana bahan api membakar mengubahkan beberapa tenaga dihasilkan? NASA telah menyiasat pembakaran bahan api dalam mikrograviti.
Pengedaran api dalam keadaan graviti biasa bergantung dengan perolakan, kerana ia menaikkan api ke atas dan membuatnya menjadi kuning. Dalam mikrograviti atau graviti sifar, seperti persekitaran angkasa lepas, perolakan tidak berlaku, dan api menjadi berbentuk sfera, dengan menjadi biru dan lebih cekap. Terdapat banyak penjelasan yang mungkin bagi perbezaan, satu daripadanya adalah hipotesis bahawa suhu yang diedarkan supaya api tidak dibentuk dan pembakaran lengkap berlaku. Eksperimen oleh NASA merahsiakan bahawa api pembauran dalam mikrograviti membenarkan banyak api untuk dioksidakan selepas mereka dihasilkan daripada api pembauran di Bumi, kerana mekanisme yang berlaku dalam mikrograviti berbanding keadaan graviti biasa. Api diasingkan dalam keadaan mikrograviti membakar dalam kadar perlahan dan lebih cekap daripada lilin di Bumi, dan bertahan bagi masa yang panjang.
Elztal

Elztal merupakan sebuah kota terletak di Neckar-Odenwald-Kreis, Baden-Württemberg, Jerman.
Hari Boxing

Hari Boxing dahulunya ialah hari selepas Hari Krismas di mana orang gaji dan tukang akan menerima hadiah yang dipanggil "kotak Krismas" daripada majikannya,. Kini, Hari Boxing sudah biasa dikenali sebagai cuti bank yang disambut pada 26 Disember. Ia disambut di United Kingdom, Kanada, Hong Kong, Australia, New Zealand, South Africa, Malta dan lain-lain negara Komanwel. Di Australia, Hari Boxing adalah cuti awam persekutuan.
Di Afrika Selatan, Hari Boxing diganti namanya kepada Hari Muhibah (Day of Goodwill) pada tahun 1994. Di Ireland, ia dikenali sebagai Hari St. Stephen (bahasa Ireland: Lá Fhéile Stiofáin) atau Hari Burung Ren (Bahasa Ireland: Lá an Dreoilín). Dalam kebanyakan negara-negara Eropah, termasuklah Jerman, Poland, Scandinavia dan Belanda, 26 Disember disambut sebagai Hari Kedua Krismas.
Memotong

Peraturan memotong

Di Malaysia, Peraturan 12 Saat diamalkan sebagai cara memotong kenderaan hadapan yang betul. Melalui peraturan tersebut, pemandu mestilah mempunyai jarak memotong yang cukup dalam tempoh 12 saat (sekurang-kurangnya 100 meter). Jika keadaan belum mengizinkan untuk memotong kenderaan hadapan, Peraturan 2 Saat (Peraturan 4 Saat jika hari hujan) digunakan bagi mengekori kenderaan dengan meninggalkan jarak lebih kurang 2 saat, bertujuan untuk memberi ruang kepada kenderaan belakang yang tidak lepas untuk memotong kenderaan yang lebih hadapan. Jika tiada kenderaan dari arah bertentangan pada jarak lebih 100 m, pemandu mula menghidupkan lampu isyarat membelok ke kanan, beralih ke lorong kanan, memecut untuk melepasi kenderaan yang dipotongnya, menyalakan lampu isyarat membelok ke kiri, dan akhir sekali beralih semula ke lorong kiri. Kesemua tindakan tersebut mesti dilakukan dalam tempoh maksimum 12 saat. Kenderaan yang kurang berkuasa biasanya memerlukan jarak memotong yang lebih jauh serta masa memotong yang lebih lama; oleh itu, kenderaan tersebut tidak dibenarkan untuk memotong kecuali jika disediakan lorong memotong.
Bagi jalan raya tunggal dua lorong, lorong memotong adalah lorong yang digunakan oleh kenderaan dari arah bertentangan; oleh itu, memotong kenderaan hadapan hanya selamat jika tiada kenderaan dari arah bertentangan, pada bahagian lurusan yang panjang dengan jarak penglihatan yang cukup jauh. Pemandu tidak boleh memotong di selekoh, kawasan bukit, persimpangan jalan, jambatan serta terowong. Ada kalanya pemandu tidak dibenarkan memotong di kawasan lurusan seperti di kawasan bandar, kerana jumlah kenderaan yang banyak di kawasan tersebut menjadikannya tidak sesuai untuk memotong. Kawasan yang dibenarkan memotong ditandakan dengan mengecat garisan tengah jalan dengan garisan putus-putus, menakala kawasan yang tidak dibenarkan untuk memotong ditandakan dengan garisan tidak putus tunggal atau berkembar. Di jajaran jalan dengan garisan berkembar di mana salah satu daripada garisan tersebut adalah garisan putus-putus, hanya kenderaan di sebelah laluan dengan garisan putus sahaja dibenarkan memotong.
Bagi jalan raya kembar serta lebuh raya, mana-mana lorong boleh dijadikan lorong memotong, walaupun memotong di lorong perlahan adalah salah di sisi undang-undang jalan raya. Biasanya, garisan di antara lorong-lorong trafik adalah garisan putus-putus yang membolehkan kenderaan memotong sepanjang masa, tetapi ada kalanya garisan berkembar tidak putus ditandakan di kawasan terowong dan persimpangan jalan (di mana lorong membelok diasingkan daripada laluan utama) bagi melarang pemandu memotong atau menukar lorong di kawasan berkenaan.

Memotong semasa perlumbaan

Dalam perlumbaan bermotor, pemandu dibenarkan untuk memotong pada sepanjang masa pada mana-mana bahagian litar; satu-satunya keadaan yang melarang mereka memotong ialah semasa bendera kuning dikibarkan dan kereta keselamatan dilepaskan ke dalam litar. Pemandu biasanya akan menghalang pemandu daripada memotong di sebelah dalam, kerana memotong di sebelah luar adalah lebih berisiko dan selalunya kurang berjaya.
Pilar, Bataan

Pilar adalah perbandaran yang terletak di wilayah Bataan, Filipina.
Sword of the Stranger

Pelakon

Filem ini turut disertai oleh beberapa orang pelakon terkenal, antaranya adalah Yuri Chinen, Tomoya Nagase, Akio Ohtsuka

Ringkasan

Seorang ahli pedang dari tempat asing terperangkap dalam perjuangan antara akhlak, kebenaran, dan ketaatan ketika dia dengan berat hati bersetuju untuk mengambil seorang budak berpakaian selekeh dan anjingnya kepada kuil Buddha yang jauh.
Hüttener Berge

Hüttener Berge merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Marcelcave

Marcelcave ialah sebuah komun yang terletak di komun Somme di Picardie di utara Perancis.
Kampung Bukit Cempedak

Poskod

Poskod yang digunakan di Kampung Bukit Cempedak, Marang, Terengganu adalah 21040.
Burung Pikau

Avikultur

Burung Pikau telah menjadi amat popular untuk diternakkan dan dibiak, dengan banyak mutasi diperkembangkan. Burung ini agak tahan lasak sebaik sahaja ia telah menyesuaikan diri dengan persekitarannya dan akan mengekalkan kebersihan lantai lau burung. Kos untuk membeli dan memeliharanya sangat murah.
Burung Pikau ialah pembiak hiperaktif dan membiak pada kadar yang luar biasa. Seekor burung betina boleh mengeluarkan sebiji telur setiap hari jika diberikan diet yang wajar. Burung betina juga mengeluarkan bunyi "berkokok" yang lembut untuk menarik pasangan. Burung Pikau tidak memerlukan banyak masa untuk makan dan minum, dan hanya memerlukan sangkar burung yang lebih kurang dua kaki panjangnya untuk membiak, tetapi memerlukan tiga kali lebih banyak ruang untuk hidup biak serta untuk mengelakkan perlawanan. Telurnya boleh diramkan dengan mudah.
Kilang bir Tuborg

Pengenalan

Tuborg pada mulanya menghasilkan bir ringan pucat untuk pasaran Denmark. Ia bergabung dengan United Breweries pada 1894, yang kemudian masuk kepada satu perjanjian perkongsian keuntungan dengan Carlsberg pada 1903. Pada 1970, United Breweries telah diambil alih oleh Carlsberg.
Hari ini, mereka membuat bir ringan untuk eksport global, serta satu kepelbagaian gaya benua mereka untuk kedua-dua pasaran tempatan dan luar negeri.
Pada 2008, Tuborg mengumumkan satu perjanjian tajaan dengan festival muzik Reading & Leeds tahun ini untuk menjadi rakan kongsi 'Bir Rasmi' eksklusif festival tersebut, satu kedudukan yang tahun-tahun sebelumnya dipegang oleh Carling.

Jenama

Tuborg menjual kepelbagaian bir dalam lebih 26 buah negara termasuk: Tuborg Green, Tuborg Lemon, bir Tuborg Christmas, dan Tuborg Gold.
Tuborg Green telah sangat berjaya di Eropah Timur, terutama di Rusia di mana jenama telah mencatat dua angka pertumbuhan untuk beberapa tahun dan adalah kini premium terbesar bir antarabangsa di negara itu.
Sebahagian kejayaan jenama itu datang daripada hubungan kukuh kepada muzik di Eropah Timur dan dengan menjadi salah satu bir pertama dalam pasaran itu melancarkan tarikan gelang topi inovatif.
Metropolitan Opera

Metropolitan Opera atau lebih dikenali sebagai The Met yang terletak di bandaraya New York, diasaskan pada April 1880, adalah sebuah rumah opera berprestij dunia yang mempersembahkan kesemua jenis opera termasuk Opera Agung.
Persatuan Metropolitan Opera, iaitu sebuah persatuan naungan rumah opera ini adalah persatuan muzik klasikal yang terbesar di Amerika Syarikat, mempersembahkan lebih dari 240 persembahan opera setiap tahun. Rumah opera ini dianggap sebagai salah sebuah rumah opera terunggul di dunia dengan alatan pentas yang canggih.
James Bond

James Bond 007 ialah seorang agen perisik British. Watak James Bond ialah seorang polis dan perisik rahsia yang cukup cekap menyiasat dan membongkar kegiatan jenayah yang cuba mengganggu-gugat keselamatan negara.
Watak ini dicipta pada 1952 oleh penulis Ian Fleming dalam 12 buah novel, 2 antologi dan filem bersiri. Ian Fleming meninggal dunia pada 1964 tetapi siri novelnya dilanjutkan oleh penulis Kingsley Amis, John Pearson, John Gardner dan Raymond Benson. Ini diikuti oleh Charlie Higson yang menulis 'Young James Bond'. Pada Julai 2007, Sebastian Faulks telah ditugaskan untuk menulis novel James Bond untuk cetakan 2008. Manakala Christopher Wood menjadi penulis skrip untuk filem.
Menurut majalah National Enquirer, Ian Fleming mematen watak James Bond berdasarkan watak Dusko Pupov, seorang agen perisik bangsa Serbia yang menggunakan singkatan 'Trycycle'..
Aku Pilih Kamu

Sinopsis

Qesya sudah bercinta dengan Iskandar selama 5 tahun. Qesya mahu Iskandar berfikir tentang masa hadapan mereka. Cinta yang ada sudah cukup kuat dan Qesya mahu hubungan mereka menjadi halal. Namun Iskandar pula bercita-cita tinggi. Dia mahu menyambung pelajaran sehingga ke peringkat tertinggi. Iskandar sayangkan Qesya namun dia juga tidak mahu mengorbankan impiannya. Imran, ayah Qesya tidak lagi sanggup melihat anaknya bersama lelaki yang baginya tidak bertanggungjawab. Membawa anaknya keluar tanpa sebarang hubungan. Qesya pula sememangnya membenci ayahnya marah apabila Imran mengherdik Iskandar. Namun jauh di sudut hati Qesya, dia sedar bahawa ayahnya betul. Kalau betul Iskandar cintakan dia, megapa lelaki itu tidak pernah berfikir tentang perkahwinan? Hidup Qesya berubah apabila Alif muncul. Imran tekad untuk mengahwinkan Qesya dengan Alif kerana dia yakin lelaki itu boleh membimbing anaknya yang banyak berubah. Qesya memberontak kerana dipaksa. Bagaimanakah kesudahannya? Qesya tetap akan berkahwin dengan Alif, pilihan ayahnya atau dia mengikut hatinya lalu bersama Iskandar?

Penerbitan dan keluaran

Penggambaran filem ini dijalankan di Cameron Highlands, Pahang.
Aku Pilih Kamu ditayangkan pada 14 November 2013. Aqmar Mustaza dari Sinar Harian meluahkan pandangannya tersendiri mengenai filem ini, beliau menyifatkan Aku Pilih Kamu sebagai "sebuah kisah klise atau stereotaip yang sering dipersembahkan dalam sesebuah drama atau filem."
Vendin-le-Vieil

Vendin-le-Vieil merupakan sebuah komun di jabatan Pas-de-Calais di utara Perancis.
Raja Jembal

Raja Jembal adalah salah sebuah institusi beraja yang memerintah Kelantan pada abad ke-17 dan ke-18. Pusat pemerintahannya ialah di Jembal iaitu di Kedai Lalat sekarang. Sehingga kini pun masih ada saki-baki keturunan raja Jembal di beberapa kampung berhampiran Kedai Lalat. YAB Menteri Besar Kelantan Tuan Guru Dato' Nik Abdul Aziz bin Nik Mat adalah salah seorang kerabat raja Jembal.

Mengikut satu dongeng sejarah, kerajaan ini ada kaitan dengan Raja Bersiung dari Kedah, yang membawa diri ke Kelantan (tentunya selepas peristiwa minum darah di Kedah). Semasa berada di Jembal, baginda memelihara dua orang anak angkat - seorang lelaki yang dinamaï baginda Raja Sakti, dan seorang perempuan yang dinamaï baginda Puteri Mani Kemenyan. Apabila kedua-duanya dewasa, mereka dikahwinkan baginda. Hasil daripada perkahwinan itu, mereka memperoleh 4 orang putera dan 3 orang puteri, iaitu Raja Loyor, Raja Bahar, Raja Umar, Raja Sungai, Puteri Sayu Bari, Puteri Unang Melur, dan Puteri Cempaka Bongsu.
Raja Sakti adalah raja pertama kerajaan Jembal, iaitu mulaï 1638. Baginda kemudiannya melantik putera baginda, Raja Loyor sebagai pengganti baginda kelak, manakala Raja Bahar dilantik sebagai Bendahara, Raja Umar sebagai Temenggung, dan Raja Sungai sebagai Raja Muda.

Sebagai maklumat tambahan, serentak dengan ini juga terdapat sebuah kerajaan lagi di Hulu Kelantan di bawah pemerintahan Cik Siti Wan Kembang (1610 - 1667). Melaka pula di ambang peralihan dari Feringgi kepada Belanda (1741). Jauh di utara semenanjung, Kerajaan Ayuthia memerintah Siam di bawah Raja Prasat Thong (1630 - 1656) dan Raja Narai (1656 - 1709). Patani pula diperintah oleh raja-raja perempuan seperti Raja Ungu (1624 - 1635) dan Raja Kuning (1635 - 1688). Selepas pemerintahan Raja Kuning inilah Patani mulaï merosot dan menjadi rebutan di kalangan bendahara yang dipanggil datu (atau disalah sebut sebagai datuk). Datu Pengkalan Tua iaitu bapa kepada Long Bahar atau Long Besar yang kemudiannya memerintah Jembal, adalah salah seorang daripada datu Patani.

Kerajaan Jembal berakhir pada 1720-an apabila Raja Kecil Sulung putera Raja Umar (ketika itu Sultan Umar) menyerahkan takhta kerajaan kepada iparnya Long Bahar atau Long Besar anak Datu Pengkalan Tua dari Patani tadi.
Alcalá de Moncayo

Alcalá de Moncayo merupakan sebuah kawasan perbandaran yang terletak di wilayah Zaragoza, Aragon, Sepanyol
Justin Hartley

Kehidupan awal

Anak kedua daripada empat adik-beradik, Justin Hartley membesar di Orland Park, Illinois dengan abangnya Nathan dan adik perempuan Megan dan Gabriela. Seorang yang gemar bermain bola keranjang, dia juga bermain bola sepak dan besbol di Carl Sandburg High School. Hartley menghadiri Universiti Southern Illinois dan Universiti Illinois di Chicago, dengan perfileman dan sejarah sebagai mata pelajaran utama.

Pekerjaan

Hartley melakonkan watak Fox Crane dalam sandiwara siang hari Passions, dari 17 Disember 2002 hingga 10 Februari 2006. Pada 2006, Hartley memainkan watak buku komik Aquaman dalam sebuah pilot televisyen untuk CW bertajuk Aquaman (atau Mercy Reef). Walaupun tidak pernah disiarkan, pilot ini kemudian muncul dalam talian. Hartley telah melakonkan tujuh episod sebagai jutawan Oliver Queen (identiti rahsia Green Arrow) dalam siri CW Smallville kemudiannya pada tahun itu.
Terdapat satu siri animasi mikro bertajuk "Smallville Legends: The Oliver Queen Chronicles" pada Sprint Wireless, menunjukkan asal-usul Green Arrow sebagai pemuda, yang tiada kaitan dengan Hartley. Dia juga dimuatkan untuk menggambarkan "Ben" dalam siri baru Eight Days a Week bersama Christina Milian dan Mario Lopez sebagai suatu pengganti tengah-musim tetapi ia juga dibatalkan sebelum pun disiarkan, dan juga melakonkan semula watak Oliver Queen/Green Arrownya dalam Smallville untuk satu episod. Dia dijadualkan untuk muncul dalam sebuah sandiwara perubatan di CW tetapi sekali lagi, tidak diambil, khabar angin mengatakan dia mungkin akan kembali ke Smallville kerana dia masih berada bawah kontrak dengan CW.
Hartley adalah pelakon ketika untuk melakonkan watak Aquaman, dan yang pertama menjadi Green Arrow di televisyen. Dalam episod Smallville, "Justice", dia bermain Green Arrow bersama dengan Aquaman (Alan Ritchson), pelakon kedua untuk memainkan watak jika dimasukkan Gordon Goodman, yang berlakon dalam filem pelajar UCLA 1984 yang sering dijelaskan sebagai pilot tidak dijual atau wayang TV.

Kehidupan peribadi

Pada 2003, Hartley bermula keluar dengan pelakon bersama Passionsnya Lindsay Korman (yang bermain Theresa Lopez-Fitzgerald). Selepas enam bulan, mereka bertunang pada 13 November 2003. Untuk meraikan janji temu mereka yang pertama, mereka berkahwin dalam sebuah majlis kecil pada 1 Mei 2004. Mereka mendapat anak pertama mereka, Isabella Justice, pada 3 Julai 2004.
Karunguzhi

Demografik 2001

Menurut bancian India pada tahun 2001, Karunguzhi memiliki bilangan penduduk seramai 11,265. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Karunguzhi memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Kampung Bayai

Poskod

Poskod yang digunakan di Kampung Bayai, Kampung Pakit B, Sarawak ialah 95000 Sri Aman.
Gurdwara

Gurdwara [gur-dwa-ra] (daripada bahasa Punjabi gur ਗੁਰ - "guru, dan dwārā ਦੁਆਰਾ - "pintu gerbang") ialah tempat ibadah khusus untuk penganut agama Sikh.
Tempat ibadah ini terbuka untuk semua jantina, umur atau anutan yang ingin mengetahui agama Sikh secara lebih lanjut dan mendalam. Ia boleh dikenalpasti secara jelas dengan adanya suatu bendera khusus yang berkibaran di pekarangan bangunan tersebut.

Pekarangan

Bangunan ini dikelilingi empat pintu utama yang didirikan dari empat arah - utara, selatan, timur dan barat - sebagai perlambangan kepada kesediaan menerima tetamu dari semua empat penjuru pelusuk Bumi.

Dalam bangunan

Titik tumpuan utama ia ialah sebuah dewan yang menempatkan kitab suci orang Sikh iaitu Guru Grantha Sahib. Ia juga tidak mempunyai sebarang patung berhala ataupun gambar yang menggambarkan tokoh utama agama Sikh,
Ia mempunyai suatu dapur besar dipanggil langar di mana para pekerja atau relawan bekerja memasak makanan vegetarian (agar memudahkan tetamu penganut semua agama) untuk dijamu kepada mereka yang berkunjung ke tempat ini. Kemudahan lain seperti pusat kesihatan, perpustakaan dan bilik darjah serta juga toko kedai turut boleh didapati di sekitar dalaman gurdwara.
Masjid Kampung Duyung Kecil

Pentadbiran

Masjid Kampung Duyung Kecil memiliki nombor pendaftaran masjid No Daftar: MY-11-KTR-00382.
Filem The Shadow, 1994

Pelakon

Filem ini turut disertai oleh beberapa orang pelakon terkenal, antaranya adalah Alec Baldwin, John Lone, Penelope Ann Miller

Ringkasan

Pada 30-an New York City, Shadow bertempur dengan musuh beliau, Shiwan Khan, yang sedang membina bom atom.
Villavieja del Lozoya

Villavieja del Lozoya merupakan sebuah kawasan perbandaran yang terletak di Sepanyol dalam wilayah Madrid
Sekolah Menengah Kebangsaan Taman Tun Fuad

Sejarah

Sekolah Menengah Kebangsaan Taman Tun Fuad mula beroperasi atas nama Sekolah Menengah Kebangsaan Likas (cawangan) pada Mac 2000 dengan menumpang di bangunan Sekolah Kebangsaan Taman Tun Fuad. Pada bulan Januari 2001, sekolah ini dinamakan secara rasmi sebagai Sekolah Menengah Kebangsaan Taman Tun Fuad. Bagaimanapun, Sekolah Menengah Kebangsaan Taman Tun Fuad hanya menerima premisnya secara rasmi pada 16 Mac 2001.
Masjid Kem Segenting

Latar belakang

Masjid Kem Segenting terletak di kedudukan Latitud 2 darjah, 25 minit, 34.1 saat Utara dan Longitud 101 darjah, 51 minit, 26.7 saat Timur. Arah kiblatnya adalah pada 292 darjah, 50minit, 36.6 saat.
Singkup, Purbaratu

Poskod

Poskod yang digunakan di Singkup adalah 46196. Terdapat 6 buah desa di dalam daerah kecamatan Purbaratu.
Cilimus

Poskod

Poskod yang digunakan di Cilimus adalah 45556. Terdapat buah desa di dalam daerah kecamatan Cilimus.
Kedotan

Poskod

Poskod yang digunakan di Kedotan adalah 36381. Terdapat 16 buah desa di dalam daerah kecamatan Sekernan.